जयपुर से आई टीम ने प्रधानमंत्री आवास योजना की दी जानकारी
परिषद के अंदर बैठक, बाहर लगते रहे नारे
नगरपरिषद में सालाना बजट और प्रधानमंत्री आवास योजना की बैठक में एक तरफ अधिकारी पार्षदों को जानकारियां दे रहे थे। दूसरी तरफ परिषद के गेट पर बाहर नारेबाजी होती रही। प्रदर्शन करने वालों की अगुअाई पूर्व पार्षद गोविंद सिंगला कर रहे थे। खास बात यह रही सिंगला जब प्रदर्शन की अगुवाई कर रहे थे, उस समय उनकी पार्षद प|ी बेबी सिंगला बैठक के अंदर मौजूद थीं। प्रदर्शन से बैठक में बाधा उत्पन्न होने लगी तो पार्षद हरिराम सैनी उठकर बाहर आए और प्रदर्शनकारियों से उनका माइक ले लिया। सैनी बोले-कुछ लोग नारे लगाकर और फोटो खिंचवाकर नेता बनना चाहते हैं। सैनी की इस बात पर हंगामा हो गया। आपस में बहस होने लगी। मामला काफी देर बाद शांत हो पाया।
पार्षद प्रतिनिधि गोविंद सिंगला, राजेश कासनिया, अजय भारद्वाज, सुरेश कटारिया, कृष्ण सैनी, मनोज कुमार सैनी, दीपक आदि परिषद के बाहर प्रदर्शन कर रहे थे। वह शहर की समस्याओं को लेकर गुस्साए हुए थे। उनका कहना था कि परिषद कर्मचारी खाली जगहों पर कचरा फेंक रहे हैं। परिषद में चल रही बैठक लगभग समाप्त होने को थी कि पार्षद कार्यालय से बाहर गए। कुछ पार्षद पार्षद प्रतिनिधि प्रदर्शन करने वालों के पास जा पहुंचे। पार्षद हरिराम सैनी ने प्रदर्शन करने वालों से माइक लिया और कहा कि हालात ठीक हो रहे हैं। हांसी का प्रशासन एसडीएम है उससे बड़ा प्रशासन है डीसी। लेकिन जो भी नगर परिषद का काम है वह होना चाहिए, जो भी काम परिषद द्वारा किया जाता है वह आसानी से होगा। भ्रष्टाचार की बात है तो उसका सबूत दो, हम तुम्हारे साथ हैं। कुछ लोग फोटो खिंचवा कर नेता बनना चाहते हैं। सैनी की इस बात पर प्रदर्शन करने वाले लोग भड़क गए। सिंगला ने कहा कि शहर की व्यवस्था के लिए पार्षद जिम्मेवार है। शहर की सफाई व्यवस्था का बुरा हाल है। यह सबूत देने की बात नहीं है, आपको सब मालूम है। हम यहां फोटो खिंचवाने के लिए नहीं आए। आप लोग राजनीति कर रहे हैं। हरिराम सैनी बोले कि यह समस्या अब की नहीं, पहले से हैं। हम आपके साथ हैं। प्रयास में है और कोशिश कर रहे हैं। आप में से किसी भी एक आदमी ने अतिक्रमण हटाने के लिए चेयरमैन, कार्यकारी अधिकारी, किसी पार्षद का धन्यवाद नहीं किया। राजेश कासनिया बोले कि अतिक्रमण के नाम पर रेहड़ी वालों से पैसे लिए जाते हैं, जो नहीं देता उसकी रेहड़ी हटा ली जाती है।करीब डेढ़ घंटे के प्रदर्शन में प्रदर्शनकारी लगातार माइक में बोलते रहे।
इसके बाद परिषद के सचिव राजेंद्र प्रसाद सोनी बाहर आए और उनका ज्ञापन लिया। प्रदर्शन करने वालों ने कहा कि चेयरपर्सन भी आकर अपना ज्ञापन ले। इस पर चेयरपर्सन प्रतिनिधि विनोद सैनी ज्ञापन लेने गए। पार्षद प्रतिनिधि बोले कि शहर की सफाई व्यवस्था का बुरा हाल है। पांच लाख की लागत से 20 एलईडी लगाई गई। एलईडी की क्या कीमत होती है, सबको पता है। साथ ही उन्होंने कहा कि जिस गली में कोई मकान नहीं है, उस गली का निर्माण क्यों करवाया गया। विनोद सैनी बोले कि एलईडी लाईट की पेमेंट नहीं हुई है, मामले की जांच करवाएंगे। उन्होंने कहा कि वह जो अच्छा काम कर रहे हैं, उसमें सहयोग दें और अगर कुछ गलत है तो वह भी आपके साथ हैं। शहर के विकास के लिए हर गंभीर प्रयास कर रहे हैं।
सैनी की बात पर हो गया हंगामा, सचिव और चेयरमैन प्रतिनिधि ने आकर ज्ञापन लिया तब हुआ मामला शांत
कंपनी के एमडी संजय गुप्ता ने बताया कि योजना में मकान की जियो टैगिंग होगी। इसकी सूचना सीधा नेट पर डलेगी। जियो टैगिंग में मकान के निर्माण की फोटो साथ में डलेगी। मकान के निर्माण का पता लगता जाएगा।
15 वर्षके िलए लोन मिलेगा
चौथीस्कीम ऋण आधारित सब्सिडी योजना है। इसके तहत आर्थिक दृष्टि से कमजोर एवं निम्न आय वर्ग के परिवारों को 6 लाख रुपये तक का ऋण 6.5 प्रतिशत वार्षिक ब्याज पर 15 वर्ष की अवधि के लिए लोन मिलेगा। 6 से 9 लाख रुपये तक के निर्माण में 4 प्रतिशत वार्षिक ब्याज दर, 9 से 12 लाख रुपये तक के ऋण पर 3 प्रतिशत वार्षिक ब्याज की दर से सब्सिडी मिलेगी। इसमें नए निर्माण एवं विस्तार की सीमा अधिकतम 60 वर्ग मीटर क्षेत्रफल तक होगी।
180 कर्मचारी की हाजिरी दिखा दो
पार्षदप्रतिनिधि गोविंद सिंगला बोले कि परिषद में 180 सफाई कर्मचारी हैं। लेकिन सभी सफाई कर्मचारी हाजिर नहीं होते। कर्मचारी काम पर नहीं आते। शहर में सफाई का बुरा हाल है।
बैठक में चेयरपर्सन पार्षदों को योजना की जानकारी देते संजय गुप्ता।
नगर परिषद की बैठक के बाद परिषद के बाहर हंगामा करते गोविंद सिंगला अन्य।
hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva awa_Deva bho_Deva